
I trowe men wolde deme it necligence, If I foryete to telle the dispence Of Theseus, that goth so busily To maken up the lystes rially ; That such a noble theatre as it was, I dar wel sayn that in this world ther nas. The circuit a myle was aboute, Walled of stoon, and dyched al withoute. Round was the schap, in manere of compaas, Ful of degrees, the heighte of sixty paas That whan a man was% set on o degre He lette nought his felawe for to se.
Est-ward ther stood a gate of marbel whit, West-ward right such another in the opposit And schortly to conclude, such a place Was non in erthe as in so litel space j For in the lond ther nas no crafty man, That geometrye or arsmetrike can, Ne portreyour, ne kervere of ymages, That Theseus ne jyaf hem mete and wages The theatre for to maken and devyse. And for to don his ryte and sacrifise, He est-ward hath upon the gate above, In worschipe of Venus, goddesse of love, Don make an auter and an oratorye; And west-ward, in the mynde and in memorye Of Mars, he hath i-maked such another, That coste largely of gold a fother. And north-ward, in a toret on the walle, Of alabaster whit and reed coralle An oratorye riche for to see, In worschipe of Dyane, of chastite. Hath Theseus doon wrought in noble wise. Butjyit hadde I foryeten to devyse The noble kervyng, and the purtreitures, The schap, the contenaunce and the figures, The weren in these oratories thre, VOL. iv.(')                                                  K